Harri Ilja

Harri Ilja (7. jaanuar 1928 Kadrina – 26. september 1990 Tallinn) oli eesti koorijuht ja muusikapedagoog.

1947. aastal lõpetas ta Rakvere Eesti Keskkooli. Õppis ka Rakvere lastemuusikakoolis, kus tema viiuliõpetaja oli Jaan Pakk. Aastatel 1947–1948 õppis koorijuhtimist Tallinna Muusikakoolis, 1954. aastal lõpetas Tallinna Riikliku Konservatooriumi koorijuhtimise erialal (Jüri Variste klassis). 

Aastatel 1953–1968 oli ta Tallinna Muusikakooli koorijuhtimise eriala õpetaja, 1968–1990 Tallinna Riikliku Konservatooriumi kooridirigeerimise ja kooripartituuri mängu vanemõpetaja.Harri Ilja (nekroloog). Reede, 5. oktoober 1990Eesti muusika biograafiline leksikon. Tallinn: Valgus, 1990

Tema õpilasi on Tõnu Kaljuste, Merike Aarma, Ludmilla Toon, Riho Ridbeck, Ene Peiker, Tiiu Schüts ja Anne Voorand.Eesti Muusika- ja Teatriakadeemia lõpetajad

1950. aastast oli ta segakoori Sõlg dirigent, 1952. aastast ka Konstantin Türnpu nimelise meeskoori dirigent.

Ta on maetud Pärnamäe kalmistule.Kalmistute register HAUDI

Tunnustus
1980 – Eesti NSV teeneline kunstitegelane

Isiklikku
Tema poeg on pianist Ivari Ilja.

Viited

Kategooria:Eesti koorijuhid
Kategooria:Eesti muusikapedagoogid
Kategooria:Eesti NSV teenelised kunstitegelased
Kategooria:Pärnamäe kalmistule maetud
Kategooria:Sündinud 1928
Kategooria:Surnud 1990